*Kivonat a Jászberény Városi Önkormányzat Képviselő-testületének 2018. december 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***292/2018. (XII. 12.) határozata***

***A költségvetési előirányzatok átcsoportosításáról, fedezet biztosításáról***

1. A Jászberény Városi Önkormányzat Képviselő-testülete (a továbbiakban: Képviselő-testület) az államháztartásról szóló 2011. évi CXCV. törvény 34. § (1) bekezdésében alapuló hatáskörében eljárva Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendeletén (a továbbiakban: Költségvetési rendelet) belül az alábbi támogatásokat rendeli el a táblázatban nevesített előirányzatok terhére:

|  |  |  |  |  |
| --- | --- | --- | --- | --- |
| Módosítás önkormányzati költségvetésben | Támogatott | Támogatási cél | Támogatási összeg Ft | Előirányzat fedezete |
| Működési célú pénzeszköz átadás államháztartáson kívülre | Jászapátiak Baráti Egyesülete | "Isten Országának munkásai Jászberényben II. kötet Szerzetesek Jászberényben" című könyv megjelentetése | 1 000 000 | Átcsoportosítás az általános tartalékból |
| Felhalmozási célú pénzeszköz átadás államháztartáson kívülre | Családi és Egészségmegőrző SE | Élezőgép beszerzése | 800 000 | Átcsoportosítás az általános tartalékból |
| Működési célú pénzeszköz átadás államháztartáson kívülre | Folklór Kulturális Közalapítvány | 2018. évi működési támogatás | 1 500 000 | Átcsoportosítás az általános tartalékból |
| **Összesen** |  |  | **3 300 000** |  |

1. A fenti összegek átutalására az e tárgyban kötendő támogatási megállapodások aláírását követően kerülhet sor.
2. A Képviselő-testület megbízza a PH Közgazdasági Iroda vezetőjét, hogy a támogatási megállapodások előkészítéséről gondoskodjék.
3. A Képviselő-testület felhatalmazza Dr. Szabó Tamás polgármestert a támogatási megállapodások aláírására.

**Határidő:** 2018. december 15. (a támogatási megállapodás megkötésére)

**Felelős:** Dr. Szabó Tamás polgármester (a támogatási megállapodás aláírása vonatkozásában)

Kiss József, a PH Közgazdasági Iroda vezetője

1. A Képviselő-testület megbízza a PH Közgazdasági Iroda vezetőjét, hogy a fenti változásokat a költségvetési rendelet következő módosítása során terjessze a Képviselő-testület elé.

**Határidő**: a költségvetési rendelet következő módosítása

**Felelős**: Kiss József, a PH Közgazdasági Iroda vezetője

***Erről:***

1. Jász-Nagykun-Szolnok Megyei Kormányhivatal – Szolnok
2. Támogatással érintett szervezetek,
3. Pénzügyi és Költségvetési Bizottság valamennyi tagja,
4. a PH Közgazdasági Iroda – helyben,
5. a PH Számvitel Iroda – helyben,
6. Képviselő-testület valamennyi tagja,
7. Irattár – ***é r t e s ü l n e k***.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. december 13.*

*(Dr. Bessenyei Lilla)*

*irodavezető*